Държавен вестник, бр. 16, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  16
5. при смърт или поставяне под запрещение.“
§ 33. Член 87 се изменя така:
„Чл. 87. При упражняване на правомощи­
ята си постоянният секретар и началникът на 
отбраната издават заповеди, разпореждания и 
указания.“ 
§ 34. Член 88 се изменя така:
„Чл. 88. Общата администрация осъщест­
вява административното, информационното и 
организационно-техническото осигуряване на 
Министерството на отбраната.“
§ 35. Член 89 се изменя така:
„Чл. 89. Специализираната администрация 
и Щабът на отбраната подпомагат министъра 
на отбраната при осъществяването на право­
мощията му.“ 
§ 36. Член 90 се изменя така:
„Чл. 90. Структурата и дейността на общата, 
специализираната администрация и на Щаба на 
отбраната се уреждат с устройствен правилник 
на Министерството на отбраната, приет от 
Министерския съвет.“ 
§ 37. Член 91 се изменя така:
„Чл. 91. Структурите на Щаба на отбраната, 
общата и специализираната администрация 
съгласуват дейността си при условия, по ред 
и процедури, определени с инструкция на ми­
нистъра на отбраната.“ 
§ 38. Член 92 се изменя така:
„Чл. 92. (1) Военномедицинската академия се 
създава и преобразува с акт на Министерския 
съвет по предложение на министъра на отбра­
ната съгласувано с министъра на здравеопазва­
нето и прилага Закона за лечебните заведения, 
доколкото в този закон не е предвидено друго.
(2) Устройството и дейността на Военноме­
дицинската академия се определят с правил­
ник, който се приема от Министерския съвет 
по предложение на министъра на отбраната 
съгласувано с министъра на здравеопазването.
(3) Военномедицинската академия провежда 
следдипломно обучение на лекари, лекари по 
дентална медицина и фармацевти и обучение 
на студенти по медицински специалности, кои­
то са акредитирани по Закона за лечебните 
заведения.
(4) Военномедицинската академия провежда 
обучение за придобиване на образователна и 
научна степен „доктор“ по научни специалности, 
които са акредитирани по Закона за висшето 
образование.“
§ 39. Член 93 се изменя така:
„Чл. 93. (1) Военните академии и висшите 
военни училища се създават с решение на 
Народното събрание.
(2) С актовете за създаване или преобразу­
ване на военните академии и висшите военни 
училища се определят техният вид, наимено­
вание, седалище, предмет на дейност, органите 
за управление, организационната структура и 
предоставените им за управление недвижими 
имоти.
(3) Със заповед на министъра на образова­
нието, младежта и науката по предложение на 
министъра на отбраната могат да се създават 
професионални колежи за обучение на сержанти 
(старшини) за придобиване на четвърта степен 
на професионална квалификация по Закона 
за професионалното образование и обучение.
(4) Учебни центрове за подготовка на вой­
ници (матроси) се създават със заповед на 
министъра на отбраната. 
(5) Професионалният колеж по ал. 3 и/или 
учебният център по ал. 4 може да е подчинен 
на началника на висше военно училище и може 
да ползва недвижими имоти, учебна база, адми­
нистративно и информационно осигуряване и 
преподавателски състав от съответното висше 
военно училище при условия и по ред, опре­
делени със заповедта за неговото създаване.“ 
§ 40. Член 94 се изменя така:
„Чл. 94. (1) Военните академии и висшите 
военни училища прилагат разпоредбите на 
Закона за висшето образование и Закона за 
научните степени и научните звания, а професи­
оналните колежи – Закона за професионалното 
образование и обучение и Закона за народната 
просвета, доколкото в този закон и в актовете 
за създаването им не е предвидено друго.
(2) Военните академии и висшите военни 
училища и професионалните колежи извършват 
и други дейности по обучение, квалификация и 
професионална подготовка на военнослужещи, 
цивилни служители, служители от други минис­
терства и ведомства и граждани при условия и 
по ред, определени с акт на министъра на отбра­
ната. Финансовото осигуряване на тези дейности 
е за сметка на бюджета на Министерството на 
отбраната, както и за сметка на бюджетите на 
съответните министерства и ведомства.
(3) Контролът върху съставянето и изпълне­
нието на бюджетите на военните академии и 
висшите военни училища се осъществява по ред, 
определен с акт на министъра на отбраната.“
§ 41. Член 95 се изменя така:
„Чл. 95. (1) Правилниците за устройството 
и дейността на военните академии и висшите 
военни училища се приемат от Министерския 
съвет по предложение на министъра на отбра­
ната съгласувано с министъра на образованието, 
младежта и науката. 
(2) Правилниците за устройството и дей­
ността на професионалните колежи се издават 
от министъра на отбраната.
(3) Специалностите и учебните планове във 
военните академии и висшите военни училища 
се утвърждават от министъра на отбраната 
съгласувано с министъра на образованието, 
младежта и науката.
(4) Държавните образователни изисквания, 
специалностите, учебните планове и програ­
ми и списъците за държавния план-прием в 
професионалните колежи се утвърждават от 
министъра на отбраната съгласувано с минис­
търа на образованието, младежта и науката.